Ultimatum minn Roma lil Chelsea rigward Tammy Abraham Roma jridu risposta mill-attakkant ta' Chelsea Tammy Abraham illum, inkella jduru għal alternattivi, inkluż Kelechi Iheanacho ta' Leicester City. Id-Direttur tal-isport Tiago Pinto ilu f'Londra mill-bieraħ għal laqgħat ma' Abraham u l-aġent tiegħu, u ppreżentalu l-benefiċċji li jingħaqad ma' Roma. Chelsea diġà qablu dwar it-termini tat-trasferiment għal €40m, li għandhom jitħallsu f'ħames pagamenti, iżda l-attakkant jisnab ħerqan ukoll li jingħaqad ma' Arsenal. Rapporti Taljani jissuġġerixxu li jekk Abraham ma jagħtix kollox ċar illum, allura jintemm l-interess ta' Roma fih u jibdew iħarsu lejn alternattivi oħra. Hemm diversi players li qed jinteressaw lill-Giallorossi, inkluż Alexandre Lacazette ta' Arsenal, iżda isem ġdid huwa Iheanacho ta' Leicester City. L-internazzjonali tan-Niġerja jagħlaq 25 sena f'Ottubru u riċentement iffirma estensjoni tal-kuntratt sa Ġunju 2024. Huwa ġie ffirmat minn Manchester City fl-2017 għal € 27.7m u sab ix-xibka 19-il darba fejn provda wkoll seba' assists f'39 dehra kompetittiva fl-istaġun li għadda.